139.ΠΡΟΕΔΡΙΚΟ ΔΙΑΤΑΓΜΑ υπ’ αριθ. 185 της 18/21 Ιουλ. 1994   (ΦΕΚ Α΄ 123)  Σύσταση θέσεων πολιτικού προσωπικού Πανεπιστημιακής Εκπαίδευσης στο Υπουργείο Δημόσιας Τάξης.  ΄Εχοντας υπόψη: 1.Τις διατάξεις του εδαφ. γ΄ της παρ. 1 και της παρ. 7 του άρθρ. 11 του νόμ. 1481/1984 «Οργανισμός Υπουργείου Δημόσιας Τάξης» (Α΄ 152), όπως αντικαταστάθηκε με το άρθρ. 1 παρ. 1 του νόμ. 1590/1986 «Τροποποίηση διατάξεων του νόμ. 1481/1984 «Οργανισμός Υπουργείου Δημόσιας Τάξης και άλλες διατάξεις» (Α΄49). 2.Τις διατάξεις του άρθρ. 29Α του νόμ. 1558/1985 «Κυβέρνηση και Κυβερνητικά Όργανα» (Α΄ 137), το οποίο προστέθηκε με το άρθρ. 27 του νόμ. 2081/1992 (Α΄ 154). 3.Τις διατάξεις της παρ. 2 του άρθρ. 19 του νόμ. 1735/1987 (Α΄ 195). 4.Α.α.137-139 Υπουργείο Δημόσιας Τάξης (Οργανικές Διατάξεις)   299 4.Το γεγονός ότι από τις διατάξεις του παρόντος διατάγματος προκαλείται δαπάνη σε βάρος του κρατικού προϋπολογισμού το ύψος της οποίας για μεν το έτος 1994 σε 4.400.000 δραχμές θα καλυφθεί από τις πιστώσεις του Υπουργείου Δημόσιας Τάξης. Για δε το έτος 1995 και επόμενα σε 7.200.000 δραχμές των Κ.Α.Ε. 0211, 0222, 0223, 0224, 0226, 0229 θα καλυφθεί από τις αντίστοιχες πιστώσεις των κατ’ έτος προϋπολογισμών εξόδων του Ε.Φ. 43-210 της Ελληνικής Αστυνομίας. 5.Την υπ’ αριθ. 273/1994 γνωμοδότηση του Συμβουλίου της Επικρατείας, ύστερα από πρόταση των Υπουργών Προεδρίας της Κυβέρνησης, Οικονομικών και Δημόσιας Τάξης, αποφασίζουμε: Άρθρ.1.-1.Συνιστώνται και προστίθενται στις θέσεις πολιτικού προσωπικού του Υπουργείου Δημόσιας Τάξης οι ακόλουθοι κλάδοι: α. Κλάδος Π.Ε. Χημικών με 2 θέσεις. β. Κλάδος Π.Ε. Βιολόγων με μία θέση. 2.Προσόντα διορισμού στους ανωτέρω κλάδους ορίζονται τα προβλεπόμενα από τις διατάξεις του π.δ. 194/1988 «Καθορισμός των προσόντων διορισμού σε θέσεις των δημοσίων υπηρεσιών και νομικών προσώπων δημοσίου δικαίου» (Α΄ 84). 3.Η πλήρωση των θέσεων προσωπικού γίνεται σύμφωνα με τις διατάξεις του νόμ. 2190/1994 «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης» (Α΄ 28). Άρθρ.2.-Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.  139 α. ΑΠΟΦΑΣΗ ΥΠΟΥΡΓΟΥ  ΔΗΜΟΣΙΑΣ ΤΑΞΗΣ ΚΑΙ ΕΜΠΟΡΙΟΥ  Αριθ. Β3-372  της 10 Αυγ.-2 Σεπτεμβ. 1994   (ΦΕΚ Β΄ 666) Αποδέσμευση της Ελληνικής Αστυνομίας από την εκτέλεση έργων ξένων προς την αποστολή της. Έχοντας υπόψη: 1.Τις διατάξεις του άρθρ. 34 του Νόμ. 2168/1993 «Ρύθμιση θεμάτων που  αφορούν όπλα, πυρομαχικά, εκρηκτικές ύλες, εκρηκτικούς μηχανισμούς και άλλες διατάξεις» (Α΄ 147). 2.Τιςδιατάξεις του άρθρ. 29Α του Νόμ. 1558/1985 «Κυβέρνηση και Κυβερνητικά Όργανα» (Α΄ 137), που προστέθηκε με το άρθρ. 27 του Νόμ. 2081/1992 (Α΄ 154). 3.Την κοινή απόφαση του Πρωθυπουργού και Υπουργού Εμπορίου Β3-356/21-7-94 «Ανάθεση αρμοδιοτήτων στον Υφυπουργό Εμπορίου» (Β΄ 567). 4.Τις διατάξεις της 6004/8/43 μβ από 8-7-94 απόφασης του Υπουργού Δημόσιας Τάξης «Αποδέσμευση της Ελληνικής Αστυνομίας από την Εκτέλεση έργων ξένων προς την αποστολή της (Β΄ 573). 5.Την ανάγκη αποδέσμευσης των Υπηρεσιών της Ελληνικής Αστυνομίας από την εκτέλεση εργασιών ξένων προς την αποστολή τους, με σκοπό τον ορθολογικότερο προγραμματισμό του έργου τους και την εξοικονόμηση αστυνομικής δύναμης για την εξοικονόμηση αστυνομικής δύναμης για την αξιοποίησή της στη μάχη  κατά του εγκλήματος και την εκπλήρωση γενικά της αποστολής της, όπως αυτή προσδιορίζεται στον Οργανισμό της. 6.Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Διατήρηση διατάξεων και έργων Άρθρ.1.-1.Διατηρούνται σε ισχύ οι διατάξεις: α)Του Π.Δ. 173/90 άρθρ. 43 παρ. γ (Α΄ 62), που προβλέπουν την θεώρηση τιμολογίων από την οικεία Αστυνομική Αρχή. β)Του Π.Δ. 236/90 άρθρ. 20 παρ. 2 και 3 που προβλέπουν την συμμετοχή αστυνομικών οργάνων στη Νομαρχιακή Επιτροπή Εμπορίου, όπως διατηρήθηκε με την κοινή απόφαση των Υπουργών Προεδρίας της Κυβέρνησης και Εμπορίου Β-340/26-8-92 (Β΄ 552) «περιορισμός συλλογικών οργάνων». γ)Της με αριθ. Κ1/1244/7-4-93 υπουργικής απόφασης «Ρύθμιση υπαίθριου και πλανόδιου Εμπορίου» (Β΄ 270) και ειδικότερα του κεφαλαίου Γ παρ. 1 εδαφ. ζ, που προβλέπουν την χορήγηση έκθεσης της αρμόδιας Τουριστικής Αστυνομίας για την έκδοση άδειας υπαίθριου ή πλανόδιου Εμπορίου. Έναρξη ισχύος Άρθρ.2.-από την έναρξη ισχύος της παρούσης απόφασης, έργα που εμπίπτουν στις διατάξεις της παρ. 2 του άρθρ. 34 του Νόμ. 2168/1993 δεν εκτελούνται από τις Αστυνομικές Αρχές, εφόσον οι αντίστοιχες διατάξεις δεν διατηρούνται σε ισχύ με την απόφαση αυτή. Η ισχύς της παρούσας απόφασης αρχίζει από 1 Οκτωβρίου 1994.